JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
USA suursaadik saabus Iisraeli
"Saame rikkaks, kui tapame juudid"
Õpetus templitest on laim
USA president Joe Biden nimetas uueks Iisraeli suursaadikuks
Thomas Nidesi, kes saabus riiki umbes nädala eest.
Esmalt sattus ta kolmeks päevaks karantiini,
nagu kõik teisedki välismaalt Iisraeli saabujad.
Juudi taustaga Nides on töötanud USAs muuhulgas pankurina
ja Obama valitsuse asevälisministrina.
Erinevalt oma eelkäijast David Friedmanist,
ei hakka uus suursaadik elama konsulaadis,
vaid talle on üüritud konsulaadi lähedal teine residents,
kus asub endiselt ka suursaadiku büroo,
kuigi saatkonna personal töötab jätkuvalt Tel Avivis.
Nides on viibinud Iisraelis varemgi. 15-aastasena elas ta kibutsis,
matkas Siinai kõrbes ja ronis seal mägedes asuvasse,
kunagi Herodes Suure ajal ehitatud Masada kindlusesse.
Iisraelis on taas igaaastase hanukapüha aeg.
See algas pühapäeva, 28. novembri õhtul,
ja lõpeb samuti pühapäeva õhtul, 6. detsembril.
Antud püha ajal meenutatakse
makkabite ajal toimunud uue templi sisse pühitsemist
ja ka samal ajal aset leidnud õli imet.
Kui juudid olid templi tagasi vallutanud ja selle puhastanud,
tahtsid nad seda uuesti pühitseda, kuid leidsid vaid veidike püha õli.
Ometi toimus ime ja õlist piisas kaheksaks päevaks,
kuni valmis sai värske õlikogus.
Seepärast süüdatakse hanukapüha esimesel õhtul kodudes üks küünal,
teisel kaks jne.
Iisraelis kogunevad pered päikeseloojangu järel,
et süüa traditsioonilisi toite nagu kartulipannkooke ja moosipalle
ning jagavad kingitusi.
Aafrika lõunariikidest liikvele läinud uus viirus, nimega Omicron,
avastati ka mitmelt Iisraeli kodanikult,
kes saabusid kontinendi erinevatest riikidest.
Et kindla peale minna,
kehtestas Iisraeli valitsus kaheks nädalaks täieliku turismikeelu.
See ei puuduta Iisraeli kodanikke,
kes peavad saabudes kolmeks päevaks karantiini minema.
Reedel, 26. novembril,
pidas peaminister Bennett kriisikoosoleku
ja rääkis seejärel rahvale LAVi variandist B1.1.529,
mille uueks nimeks on Omicron.
Ta ütles, et see on väga murettekitav
ning Iisrael lehvitab punast lippu ja on eriolukorra lävel.
"Senised vaktsiinid peatavad hästi tõsiseid haigestumisi,
kuid see uus Omicron nõuab veel mitmepäevast põhjalikku uurimist,
enne kui teame, millega tegu," ütles peaminister Bennett.
Gazat valitsev Hamas ähvardas juba ette vägivaldsustega,
kui Iisraeli president peaks tänavuse hanukapüha ajal
Patriarhide haual Hebronis hanukaküünlad süütama.
Hamasi väitel solvab see islami patriarhide pühadust
ja UNESCO on kuulutanud mainitud hauamausoleumi
üksnes islamistlikuks Ibrahimi mošeeks,
kus juutidel pole mingit ajaloolist ega usulist pärandit.
President Herzog jäi siiski oma otsuse juurde
ja süütas küünlajalal esimese küünla,
kui turvamehed ja politsei protestijaid vaos hoidsid.
Hamas ähvardas siiski hiljem provokatsiooni eest kätte maksta
ja veeretas vastutuse kõigi tagajärgede eest Iisraelile.
Kuigi islam usundina ja UNESCO selle toetajana arvavad,
et kõik Vana Testamendi patriarhid olid moslemid,
on fakt siiski see, et Hebronisse, Makpela hauda
on maetud Aabraham, Iisak, Jaakob ja ka nende naised.
29. novembril oli ÜROs Solidaarsusepäev,
mis püüab avaldada toetust
eelkõige palestiinlastele seoses nende omariiklushangetega.
Samal päeval 74 aastat tagasi hääletas ÜRO Peaassamblee
toonase Briti mandaadi aegse Palestiina jagamise poolt
kaheks riigiks - juudi- ja araabia riigiks, mitte Palestiinaks.
Tollest päevast on hiljem saanud sümbol
just niinimetatud palestiinlaste vabadusvõitlusele
ja erinevad islamirühmitused püüavad seda ühel või teisel moel tähistada.
Sama tegi ka Iraan, kes otsustas alustada
seitsmendat kõnelustevooru P5+1 maadega just tol päeval,
et signaliseerida sellega toetust ka palestiinlastele
ning meenutada ÜRO-le toona tehtud viga.
USA ametnikud teatasid Iraanile vahetult Viini tuumakõneluste eel,
et oktoobris Iraani kütusesüsteemi vastu tehtud küberrünaku eest
vastutas Iisrael.
Iraani bensiinijaotussüsteemi halvamine
sulges ööpäevaks ca 4600 kütusepumpa.
See tekitas Iraanis suuri valitsusvastaseid märuleid,
sest kütuseautomaatidesse ilmusid farsikeelsed sõnumid,
kus toimunus süüdistati riigi ülemjuhti Ali Khameneid.
Iraani häkkerid püüdsid Iisraelile kätte maksta,
tungides riigi arvutisüsteemidesse ja kohtingusaitidesse,
kus avaldati teateid, süüdistades toimunus Iisraeli.
Nagu tavaliselt, pole Iisrael Iraani süüdistuste suhtes seisukohta võtnud,
kuid on hämmingus, miks USA otsustas sellise paljastusega esineda
just enne Iraaniga algavaid kõnelusi.
Teisipäeval, 23. novembril esines Brasiilia reporter Jose Bernardi
Sao Paulos Brasiilias asuvas pearaadiojaamas Jovem Panilla.
Vestluse ajal, mis puudutas Brasiilia endise presidendi
Luis Inacio Lula da Silva Saksamaa-visiiti,
küsis raadiotoimetaja Bernardolt, kuidas võiks Brasiilia jõuda
tänase Saksamaa majandusarenguga samale tasemele.
"Sellise eesmärgini jõuame üksnes juute rünnates," vastas Bernardi.
"Kui tapame miljon juuti
ja võtame oma kontrolli alla nende majandusjõu,
saab Brasiilia rikkaks.
Sama juhtus Saksamaaga pärast sõda."
Pärast saadet kõlas riigis koheselt üldisi raevu- ja vihapurskeid.
Brasiilia juudikogukondade katusühenduse CONIB avalduse järgi
tekitasid Bernardi märkused paljudele juutidele tuska ja ahistust.
Nad kordasid oma positsiooni
osutada vastupanu päevapoliitika küsimuste võrdlemisele
toonase Natsi-Saksamaa korraldatud holokaustiga.
Brasiilia meedia teatel uuribki Sao Paulo prokuratuur võimalust
süüdistada Bernardit vihaõhutamises ühe rahvusrühma vastu.
Päev hiljem tehtud avalduses
vabandas Bernardi kahetsusväärsete avalduste pärast
ja ütles, et tema sihiks oli käsitleda
ja rõhutada Saksamaa juutide vastu korraldatud ebaõiglust,
mitte soovitada seda teguviisina.
Islamistlik fond Muslim Waqf,
millele anti pärast 1967. a sõda Templimäel hooldaja roll,
vastas Iisraeli parlamendis Knessetis tehtud algatusele,
mis puudutab Iisraeli juudi lastele korraldatavat õpetust
Jeruusalemma Templimäel asunud juudi templite kohta.
Waqf rõhutas oma avalduses, et "Al-Aqsa ehk kogu Templimägi
on puhtalt islami mošee
ehk palvepaik, mis kuulub üksnes moslemeile
ja seda ei saa jagada väärusulistega."
Waqf rõhutas, et mittemoslemite väide
nagu oleks õnnistatud Templimägi osa juudiusu pärandist,
ja nagu seal oleks kunagi asunud juudiusu templid,
on vale ja islamit solvav väide.
Selle sihiks on vaid paika rünnata
ning häirida seal valitsenud ajaloolist, usulist ja õiguslikku status quo'd.
Fond hoiatas selliste alusetute väidete ja õpetuste jätkamise eest.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Toimetus soovib vaatajaile Head Soome Iseseisvuspäeva!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee